  Майя Бывальцева 6-тӥ куартолэзе Ижкарын Пушкинской урамез вань транспорт понна ворсаллялозы. Советской урамысен Киров урамозь люкетэз ворсамын луоз 19 часысен 21 час 30 минутозь. Со сярысь ивортэ кар администрацилэн пресс-службаез. Транспорт понна мынон-ветлон уретэмын луоз Вормон парадлэсь репетицизэ ортчытэмен валче. Со сяна, урам ворсамын луоз 9-тӥ куартолэзе. 9 часысен 22 час 30 минутозь транспортэн ветлыны уз луы: — Коммунаръёслэн уреметӥзы Лихвинцев урамысен Наговицын урамозь люкетаз, — Советской ураметӥ Красноармейской урамысен Коммунаръёслэн урамозязы, — Красногеройской ураметӥ Карл Маркс урамысен Пушкинской урамозь, — Бородин ураметӥ Карла Маркс урамысен Пушкинской урамозь, — Вадим Сивков ураметӥ Бородин урамысен Красногеройской урамозь, — Пушкинской ураметӥ Ленин урамысен Киров урамозь, — Лихвинцев ураметӥ Октябрьлы 50 ар площадьысен Пушкинской урамозь, — Октябрьлы 50 ар площадетӥ Карлуд площадьысен Лихвинцев урамозь, — Широкий пролкаетӥ Коммунаръёслэн урамысенызы Карл Маркс урамозь. Кызьы ортчиз Ижкарын Вормон парадлэн нырысетӥ репетициез, лыдӟыны луоз милям сайтамы пырыса. Тегъёс: Авто Ижкар Удмуртия сюресъёс 9-ткуартолэзь  